Document ID: /roh_data/filtered/fineweb-2-filterrobots_roh.jsonl.gz/65527

Sion ha dumagnà in extremis da restar en la Super League. Ils Vallesans han gudagnà ordaifer cunter Servette cun 2:1 Questa victoria è stada necessaria, damai che Sion era partì cun in punct damain en l'ultima partida da la stagiun.
Thun sto ir en barrascha
Uschia sto l' FC Thun dar la barrascha cunter Vaduz. Ils da Thun han bain dà in pari da 3:3 cunter l'FCZ. Ma quel punct n’ha betg tanschì per restar en la Super League.
Young Boys battan Son Gagl
Il campiun YB ha gudagnà en l'ultima runda da la stagiun cunter il vicecampiun Son Gagl cun 3:1. La partida tranter Basilea e Lucerna è ida a fin cun in pari da 0:0. E Xamax ha pers cunter Lugano cun 0:1.